મુખ્યમંત્રી વિજય રૂપાણીએ અમદાવાદમાં રાજ્ય સરકાર તરફથી યુવાનોને 1000 રૂપિયાની ટોકન કિંમતે ટેબલેટ વિતરણ કરાવાની યોજનાનો આજે પ્રારંભ કર્યો હતો. કોલેજ- ઇજનેરી પોલિટેકનીકના પ્રથમ વર્ષમાં પ્રવેશ મેળવનાર વિદ્યાર્થીઓને 1000 રૂપિયાની ટોકન કિંમતે ટેબ્લેટનું વિતરણ કરી આ કાર્યક્રમની શરૂઆત કરી હતી. આ પ્રસંગે નાયબ મુખ્યમંત્રી નીતિન પટેલ અને શિક્ષણ મંત્રી ભૂપેન્દ્ર સિંહ ચુડાસમા પણ હાજર રહ્યા હતા. આ ટેબલેટને નમો-ઇ-ટેબ-ન્યુ એવન્યુઝ ઓફ મોર્ડન એજ્યુકેશન થ્રુ ટેબ્લેટનું નામ આપવામાં આવ્યું છે. સરકાર આ દ્વારા પોલિકેટનીકના પ્રથમ વર્ષમાં દાખલો મેળવનાર સાડા ત્રણ લાખ વિદ્યાર્થીઓને 1000 રૂપિયાની ટોકન કિંમતે ટેબ્લેટ આપશે. જે માટે સરકારે બજેટમાં 200 કરોડ રૂપિયાનું બજેટ પણ ફાળવ્યું છે.